**ZÁPIS ZO STRETNUTIA KOORDINAČNEJ RADY PARTICIPATÍVNEHO ROZPOČTU BB A KOORDINÁTORKY PRE PARTICIPÁCIU**

DÁTUM KONANIA: 8. 3. 2022 o 17:00h

MIESTO: Mestský úrad Banská Bystrica

PRÍTOMNÍ: členovia KooR - p. Vladimír Bállek, p. Michal Valent, p. Marián Moravčík, p.Miroslav Šimkovič, p. Dorota Líšková, p. Anton Minárik, p. Vladimír Ivan

MsÚ - koordinátorka pre participáciu p. Soňa Kariková

Ospravedlnená: p. Andrea Dolinská

**Sumarizácia obsahových výstupov stretnutia:**

Stretnutia sa zúčastnili novozvolení členovia koordinačnej rady pre participatívny rozpočet na rok 2022/2023 a koordinátorka pre participáciu z mestského úradu. Stretnutie prebiehalo za dodržania nariadených hygienických a bezpečnostných opatrení a voľnou diskusiou sa prítomní dohodli na nasledujúcom programe a krokoch nového ročníka participatívneho rozpočtu.

1. Zadelenie členov KooR do jednotlivých tématických skupín:

**Zeleň v meste a verejné priestranstvá:**

Vladimír Bállek, Michal Valent

**Aktívne občianstvo, komunitný rozvoj a celoživotné vzdelávanie**:

Miroslav Šimkovič, Anton Minárik

**Kultúra a kreatívny priemysel:**

Andrea Dolinská, Dorota Líšková

**Šport, pohybové aktivity a zdravý životný štýl:**

Marián Moravčík, Vladimír Ivan

1. Stretnutia tematických skupín budú prebiehať v mesiacoch máj a jún v termínoch:

**10.5.2022, 24.5.2022, 7.6.2022, 21. 6.2022, 28.6.2022**

Termín odovzdania projektových návrhov bude **30.6.2022**

Následne prebehne kontrola projektových návrhov na odborných útvaroch mestského úradu a prípadne sa vyzvú predkladatelia na doplnenie. Verejné zvažovanie vyústi do druhého diskusného fóra, ktoré sa uskutoční v októbri 2022 a začne sa hlasovanie.

1. Koordinátorka pre participáciu v krátkom termíne dohodne stretnutie s IT zamestnancom Mesta, ktorému bude poskytnutý obsah pre naplnenie sekcie „participatívny rozpočet“ na webstránke mesta Banská Bystrica.
2. Opätovný návrh zmeny štatútu PR, ktorý by mal uľahčiť podávanie projektových návrhov, ako aj možnosť zabezpečenia elektronického hlasovania. Zmena štatútu by sa mala realizovať verejnými diskusiami so širokou verejnosťou, odborníkmi na participáciu, zástupcami Akademickej obce, poslancami, zástupcami MsÚ.
3. Jedným z najdôležitejších bodov je zapájanie občanov a osveta participatívneho rozpočtu, ktorá by mala prebiehať cez spoluprácu s miestnymi lídrami a aktívnymi občanmi, občianske rady, komisie pre mestské časti. K problematike komunikačnej stratégie bude venované extra stretnutie koordinačnej rady.

Prepokladaný termín nasledujúceho stretnutia koordinačnej rady sa uskutoční 22.3.2022 na mestskom úrade, ktoré bude zamerané na zlepšenie a upresnenie možností komunikácie a prezentácie PR verejnosti. Pozvanie obdržia aj zamestnanci MsÚ ( hovorkyňa Mesta a redaktor Radničných novín)

Zápisnicu spracoval a zapísal v Banskej Bystrici 14.3.2022 Vladimír Ivan